**A szófajok rendszere**

A szókészlet szavait szótári jelentésük, mondatbeli szerepük és alaktani sajátosságuk alapján szófajokba soroljuk.

* Ige: Cselekvést, történést, létezést, vagy állapotot kifejező szófaj. A mondatban állítmányi szerepet tölt be.

Mindig igealakban fordul elő. Az igealak kifejezi a cselekvő számát és személyét, a cselekvés idejét és módját.

A cselekvést jelentő ige olyan tevékenységet nevez meg, amely az alany akaratától függ.

A történést kifejező ige olyan változás, folyamat megnevezésére szolgál, amely független az alany akaratától.

A létezést jelentő ige az alany létét vagy nemlétét fejezi ki: van, nincs, lesz. Az állapotot jelentő igével megnevezett cselekvés is független az alany szándékától

A cselekvés irányulása alapján lehet az ige tárgyas és tárgyatlan.

A tárgyas ige cselekvése az alanytól kiindulva valami másra irányul.

A tárgyatlan ige cselekvése az alanyon kívül másra nem irányul. A mondatban tárggyal nem bővíthetők, ezért csak alanyi ragozásúak lehetnek.

* Névszók: a névszóknak 4 fajtája van: Főnév, melléknév, számnév, névmás.
* Főnév: élőlényeket, élettelen tárgyakat vagy gondolati dolgokat jelöl.

Két csoportjuk van a konkrét főnevek (élőlények, élettelen tárgyak) és az elvont főnevek (gondolati dolgok)

A konkrét főneveknek két csoportja van: köznevek és a tulajdonnevek

Köznév: több egyforma dolog közös megnevezése. Tulajdonnév: valakinek vagy valaminek saját, megkülönböztető neve

Köznevek fajtái:

Egyedi név: hasonló egyedek közös neve.

Gyűjtőnév: több egyedből álló csoport neve, egyes számban is többet jelent.

Anyagnév: a legkisebb rész is azonos az egésszel.

Tulajdonnevek fajtái: Személynév, Állatnév, Földrajzi név, Intézménynév, Címnév, Márkanév

A főnév a mondatban ragok segítségével bármely mondatrész szerepét betöltheti.

* Melléknév: személyek, tárgyak, dolgok tulajdonságait kifejező szó.

A mondatban leggyakrabban jelző. Lehet állítmány vagy határozó is.

A melléknevet fokozhatjuk: alap-, közép-, felsőfok.

* Számnév: személyek, dolgok, tárgyak mennyiségét, vagy sorban elfoglalt helyét kifejező szó.

Két fajtája van: a határozott és a határozatlan számnév.

Határozott számnév: pontosan megnevezi a számot vagy a sorrendi helyet.

Fajtái: tőszámnév, törtszámnév, sorszámnév

Határozatlan számnév: nem ad pontos meghatározást

* Névmás: főnevet, melléknevet vagy számneveket helyettesítő szófaj.

Csak főnevet helyettesítő: személyes, birtokos, visszaható, kölcsönös

Főnevet, melléknevet vagy számnevet is helyettesítő: mutató, kérdő, vonatkozó, határozatlan, általános.

* Igenevek: Az igenév igéből képzett olyan főnév, melléknév vagy határozószó, amelynek igei tulajdonságai is vannak.
* A főnévi igenév igéből -ni képzővel létrehozott származékszó, amely elvontan fejez ki cselekvést, történést, létezést, állapotot
* Melléknévi igenév: folyamatos -ó/-ő képzős, befejezett: -t/-tt képzős, beálló: -andó/-endő képzős.
* A határozói igenév olyan -va/-ve, -ván/-vén képzős szó, amely a cselekvésfogalmat határozói körülmények közt nevezi meg.
* Határozószók: A cselekvés, történés, létezés helyét, idejét, módját vagy a cselekvő állapotát (rag nélkül) kifejező szavak. A határozószó a mondatban mindig határozói szerepet tölt be. Csak határozója lehet.
* Viszonyszók: nem önálló szófajok, mert a körükbe tartozó szavak csupán alakilag önállóak, de nincs önálló jelentésük.
* Névelő: Határozott (a, az), Határozatlanságát (egy)
* Névutó: az előtte álló ragos vagy ragtalan névszót határozóvá teszi. Alakilag önálló.
* Kötőszó: mondatrészek vagy mondatok összekapcsolására, a közöttük levő nyelvtani vagy logikai viszony kifejezésére szolgál.
* Igekötő: igéhez, igenévhez vagy más, igéből képzett származékszóhoz kapcsolódó, annak jelentését a határozószókra emlékeztetően módosító szó
* Segédige: olyan igei jellegű szófaj, amely a mód-, idő-, szám- és személyviszonyok kifejezésére alkalmas
* Módosítószó: úgy módosítja az egyes mondatrésznek vagy az egész mondatnak a tartalmát, hogy a beszélő állásfoglalását is kifejezi. Önmagában sosem mondatrész.
* Mondatszók: Önmagukban tagolatlan mondatként vagy tagmondatként álló szavak.
* Indulatszó: a beszélő érzelmeit, akaratát fejezi ki tagolatlan formában.
* Felelő- és kérdőszók.